Ondrej Nepela

Ondrej Nepela (* 22. január 1951, Bratislava – † 2. február 1989, Mannheim, Západné Nemecko) bol slovenský krasokorčuliar.

 Kariéra 
Nepela začal s krasokorčuľovaním ako sedemročný. Jeho trénerkou bola Hilda Múdra. Trénovala ho počas celej kariéry, ktorá trvala 15 rokov. Pod jej vedením sa stal osemnásobným majstrom ČSSR, päťnásobným majstrom Európy, trojnásobným majstrom sveta a akademickým majstrom sveta. V roku 1972 na Olympijských hrách v Sappore získal zlatú medailu.

Nepela vynikal v krasokorčuľovaní najmä v povinných cvikoch. Voľné jazdy vedel tiež výborne odjazdiť, no jeho malým nedostatkom bola neschopnosť improvizácie na ľade.

Krasokorčuľovaniu obetoval celý život. Dlhé roky vstával skoro ráno, aby o šiestej hodine ráno už mohol byť na ľade. Potom nasledovala škola a zase tréning. Až do maturity chodil poctivo do školy a nemal žiadne výhody oproti ostatným spolužiakom. Študoval niekoľko semestrov na Právnickej fakulte Univerzity Komenského v Bratislave. Okrem krasokorčuľovania ho zaujímala jazda na koni. 

Za svoje úspechy získal v roku 1971 ocenenie najlepší česko-slovenský športovec roka.

Po skončení športovej kariéry v roku 1973 účinkoval do roku 1986 ako profesionálny krasokorčuliarsólistav ľadovej revue Holiday on Ice. Získal aj trénerskú licenciu a trénoval v Nemecku. Medzi jeho zverencov patrila nemecká krasokorčuliarka Claudia Leistner, ktorá sa v roku 1989 stala majsterkou Európy.  

 Osobný život 
Nepela zomrel vo veku 38 rokov 2. februára 1989. Lekárska správa z nemocnice v Mannheime uvádzala ako príčinu úmrtia rakovinu lymfatických uzlín. Neskôr sa však začali objavovať informácie, že podľahol ťažkostiam spojenými s ochorením AIDS. 

Svoju pravú sexuálnu orientáciu údajne skrýval. Nepelovi dvaja kolegovia, a zároveň súperi, John Curry a Toller Cranston zažili v tom období svoj coming-out. Angličan Curry tak urobil v roku 1976 pred majstrovstvami sveta. Kanadský krasokorčuliar Cranston, ktorý sa stretol s Nepelom v Bratislave v roku 1973  tak urobil vo viacerých svojich bibliografiách, v tej poslednej dokonca, opisuje aj vzťah s Nepelom.  Na svetovom šampionáte, ktorý sa začal 26. februára 1973 v Bratislave skončil Cranston piaty a 22 ročný Nepela sa tretím titulom majstra sveta v sérii rozlúčil s pretekárskou kariérou.  

V osemdesiatych rokoch sa Nepela oženil s venezuelskou krasokorčuliarkou Gladys Barriosovou, s ktorou údajne mal dcéru Natashu. Tá sa v októbri 2025 spolu s Nepelovým vnukom Ricardom zúčastnila na premiére filmu Nepela.

 Ocenenia 
 21. decembra 2000 bol Nepela vyhlásený za najúspešnejšieho slovenského športovca 20. storočia. Cenu za neho prebrala v tom čase 74-ročná trénerka Hilda Múdra.
 Zimný štadión v Bratislave nesie jeho meno. Na jeho počesť sa tu koná od roku 1993 medzinárodná krasokorčuliarska súťaž „Nepela Memorial“.
 V roku 2019 bol uvedený do Svetovej krasokorčuliarskej Siene slávy vo World Figure Skating Hall of Fame vo World Figure Skating Museum v Colorado Springs, USA.
 14. januára 2024 prezidentka Slovenskej republiky Zuzana Čaputová udelila Nepelovi Rad Ľudovíta Štúra I. triedy in memoriam za mimoriadne zásluhy o rozvoj Slovenskej republiky v oblasti športu.

 Výsledky 
Olympijské hry
 196422. miesto
 19688. miesto
 19721. miesto

Majstrovstvá sveta 
 196417. miesto
 19668. miesto
 19692. miesto
 19702. miesto
 19711. miesto
 19721. miesto
 19731. miesto

Majstrovstvá Európy
 19658. miesto
 19663. miesto
 19673. miesto
 19683. miesto
 19691. miesto
 19701. miesto
 19711. miesto
 19721. miesto
 19731. miesto

Majstrovstvá Československa
 19651969: 1. miesto 
 19711973: 1. miesto 

 V umení 
Nepela (film) je film mapujúci časť zo života Ondreja Nepelu po zisku zlatej olympijskej medaily na zimných olympijských hrách 1972 v Sappore. Ondreja Nepelu hrá český herec Josef Trojan. Hildu Múdru hrá slovenská herečka Zuzana Mauréry.

Keď nebo zamrzne, obúva si božské korčule? (2003) je kniha Antona Zerera. Ide o rozprávanie Hildy Múdrej o Ondrejovi Nepelovi.

Ondrej Nepela - Hilda Múdra - Najlepší ! (2017) kniha Evy Bacigalovej.

 Referencie 

 Ďalšia literatúra 
 Dokument 2008 Radosť zo života
 Alena Čisáriková, Roman Slušný, Peter Valo: Nezostalo po nich ticho - 12 osobností očami ich blízkych, Forza Music, 2009, ISBN 978-80-89359-12-7 (12 osobností: Jaro Filip, Stano Radič, Pavol Juráň, Elena Galanová, Ondrej Nepela, Vladimír Dzurilla, František Dibarbora, Ivan Krajíček, Zora Kolínska, Karol Duchoň, Vladislav Müller, Gustáv Valach)

 Pozri aj 
 Nepela (film)

 Iné projekty 

Kategória:Slovenskí krasokorčuliari
Kategória:Česko-slovenskí krasokorčuliari
Kategória:Česko-slovenskí olympijskí víťazi
Kategória:Slovenskí olympijskí víťazi
Kategória:Slovenské LGBT osobnosti
Kategória:Majstri Česko-Slovenska v krasokorčuľovaní
Kategória:Majstri Európy v krasokorčuľovaní
Kategória:Majstri sveta v krasokorčuľovaní
Kategória:Olympijskí víťazi v krasokorčuľovaní
Kategória:Krasokorčuliari na Zimných olympijských hrách 1972
Kategória:Úmrtia na AIDS
Kategória:Osobnosti z Bratislavy
Kategória:Osobnosti na slovenských poštových známkach
Kategória:Držitelia Radu Ľudovíta Štúra I. triedy